Okresná prokuratúra Nové Zámky 
F. Rákocziho 15, 940 44 Nové Zámky 1 	

Sp. zn. : 2 Pv 629/08/4404	Nové Zámky, 8.1.2014
EEČ : 2-33-1-2014

U Z N E S E N I E

Trestná vec:	obvinený XXXXX  
Prečin:	Marenie výkonu úradného rozhodnutia podľa § 348 odsek 1 písmeno d Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Okresnej prokuratúry Nové Zámky
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX, 
sa v skúšobnej dobe, určenej uznesením prokurátora Okresnej prokuratúry Nové Zámky zo dňa 8.1.2014, spisová značka 2 Pv 629/08/4404, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
napriek tomu, že právoplatným rozhodnutím Okresného dopravného inšpektorátu OR PZ v Nových Zámkoch č. p. ORP-P-2081/DI-B-2007 z 18.12.2007 mu bol podľa § 22 odsek 2 zákona SNR č. 372/1990 Zb. z 28.08.1990 o priestupkoch uložený zákaz činnosti riadiť motorové vozidlá na dobu 12 mesiacov, dňa 12.08.2008 o 09.00 h riadil osobné motorové vozidlo zn. Daewoo Espero EČ XXXXX po ceste v úseku Mužla - Štúrovo, kde bol zastavený a kontrolovaný hliadkou Obvodného oddelenia PZ Štúrovo.

Uznesením prokurátora Okresnej prokuratúry Nové Zámky zo dňa 8.1.2014, spisová značka 2 Pv 629/08/4404, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
60 mesiacov
Odôvodnenie:
Okresný prokurátor v Nových Zámkoch svojím uznesením sp. zn. 2 Pv 629/08 z 05.09.2008 podľa § 216 odsek 1 Trestného poriadku podmienečne zastavil trestné stíhanie proti obvinenému XXXXX pre prečin marenia výkonu úradného rozhodnutia podľa § 348 odsek 1 písmeno d) Trestného zákona, ktorého sa dopustil tak, že napriek tomu, že právoplatným rozhodnutím Okresného dopravného inšpektorátu OR PZ v Nových Zámkoch č. p. ORP-P-2081/DI-B-2007 z 18.12.2007 mu bol podľa § 22 odsek 2 zákona SNR č. 372/1990 Zb. z 28.08.1990 o priestupkoch uložený zákaz činnosti riadiť motorové vozidlá na dobu 12 mesiacov, dňa 12.08.2008 o 09.00 h riadil osobné motorové vozidlo zn. Daewoo Espero EČ XXXXX po ceste v úseku Mužla - Štúrovo, kde bol zastavený a kontrolovaný hliadkou Obvodného oddelenia PZ Štúrovo.
	Súčasne týmto svojím uznesením okresný prokurátor v Nových Zámkoch podľa § 216 odsek 2 Trestného poriadku určil skúšobnú dobu na 5 rokov. Toto uznesenie nadobudlo právoplatnosť dňa 17.09.2008.
	Tak v priebehu uvedenej skúšobnej doby, ako aj tesne po jej skončení, som skúmal, či obvinený XXXXX v tejto skúšobnej dobe viedol riadny život, konkrétne či sa dopustil ďalšieho trestného činu alebo čo aj len priestupku. V rámci toho som z GP SR vyžadoval odpisy registra trestov, z Obvodného úradu Štúrovo, Odboru všeobecnej vnútornej správy Štúrovo výpisy z evidencie priestupkov a z Ministerstva vnútra Slovenskej republiky, Okresného riaditeľstva Policajného zboru v Nových Zámkoch výpis z karty nevodiča.
	V odpise registra trestov GP SR z 11.10.2013 má obvinený XXXXX 3 záznamy, naposledy z 05.09.2008 práve v súvislosti s predmetným podmienečným zastavením trestného stíhania. Podľa písomného oznámenia z Obvodného úradu Štúrovo, Odboru všeobecnej vnútornej správy Štúrovo z 30.09.2013 obvinený XXXXX v evidencii priestupkov za posledné tri roky nemá žiadny záznam. Vo výpise z evidenčnej karty vodiča z Ministerstva vnútra Slovenskej republiky, Okresného riaditeľstva Policajného zboru v Nových Zámkoch z 26.09.2013 má dva záznamy, naposledy z 18.12.2007 práve v súvislosti s právoplatným rozhodnutím Okresného dopravného inšpektorátu OR PZ v Nových Zámkoch č. p. ORP-P-2081/DI-B-2007 z 18.12.2007 mu bol podľa § 22 odsek 2 zákona SNR č. 372/1990 Zb. z 28.08.1990 o priestupkoch uložený zákaz činnosti riadiť motorové vozidlá na dobu 12 mesiacov.
	Tieto skutočnosti nasvedčujú tomu, že obvinený XXXXX sa v skúšobnej dobe podmienečného zastavenia trestného stíhania nedopustil žiadneho trestného činu a ani len priestupku. Preto som rozhodol, že sa obvinený XXXXX v tejto skúšobnej dobe osvedčil.
	Podľa § 217 odsek 4 Trestného poriadku právoplatnosťou uznesenia o tom, že sa obvinený osvedčil, alebo uplynutím lehoty podľa odseku 2 nastávajú účinky zastavenia trestného stíhania podľa § 9 odsek 1 písmeno e) Trestného poriadku. Podľa § 9 odsek 1 písmeno e) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, ak ide o osobu, proti ktorej sa skoršie stíhanie pre ten istý skutok skončilo právoplatným rozsudkom súdu alebo bolo právoplatne zastavené, podmienečne zastavené a obvinený sa osvedčil alebo sa skončilo schválením zmieru a zastavením trestného stíhania, ak rozhodnutie nebolo v predpísanom konaní zrušené.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Štefan Vízi
prokurátor